Oka (Angaran sivujoki)

Oka (, ) on Jenisein vesistöön kuuluvan Angaran sivujoki Burjatian tasavallassa ja Irkutskin alueella Venäjällä. Sen pituus on 630 kilometriä, valuma-alueen laajuus 34 000 neliökilometriä ja keskimääräinen virtaus 274 kuutiometriä sekunnissa.

Joki saa alkunsa Sajanvuorten itäosasta ja virtaa yläjuoksulla kapeassa vuoristolaaksossa muodostaen koskia. Alajuoksulla se virtaa tasangolla kohti pohjoista ja laskee Bratskin tekojärveen.

Okan varrella sijaitsevat Sajanskin ja Ziman kaupungit.

Lähteet

Burjatian joet
Irkutskin alueen joet
Jenisein vesistö